ועדת הפנים והגנת הסביבה, כנסת 20, פרוטוקול מספר 655, 2018-06-18 11:00

יואב קיש: בוקר טוב.

יואב קיש: אני מתכבד לפתוח את ישיבת ועדת הפנים והגנת הסביבה.

יואב קיש: אני מתנצל על העיכוב.

יואב קיש: אני פותח את הדיון בהצעת חוק לתיקון פקודת הסמים המסוכנים.

יואב קיש: משרד הבריאות פה?

יואב קיש: כן.

יואב קיש: משרד המשפטים?

יואב קיש: כן.

יואב קיש: יש לנו המשטרה – אני רואה לפי המדים; והמשרד לביטחון הפנים יש גם?

יואב קיש: יש גם.

יואב קיש: גם משרד הכלכלה וגם משרד החקלאות.

יואב קיש: "תיקון עולם" נמצאים פה?

יואב קיש: היום לא.

יואב קיש: דווקא חבל.

יואב קיש: השינוי שאני הובלתי הוא בעקבות הערות שהיו בדיון הקודם.

יואב קיש: אני אגיד בקצרה, ואז אנחנו נקריא ונשמע את התייחסות הצדדים.

יואב קיש: היינו פה בדיון בערך לפני שבועיים-שלושה - -

אילת לוי: 14 במאי.

יואב קיש: שבועיים-שלושה.

יואב קיש: לא טעיתי.

יואב קיש: בדיון משרד הבריאות הציג – תקנו אותי אם אני טועה – שלא נדרשת חקיקה לטובת ייצוא קנאביס רפואי שניתן היום בכלים הנוכחיים אם מחליטים שרוצים לאפשר את זה.

יואב קיש: זאת אמירה שנאמרה.

יואב קיש: לצורך העניין זה מייתר את המשך החקיקה בנושא ייצוא קנאביס רפואי כי למעשה נאמר שלא צריך, ויש ויכוח ודיון שמתנהל בין המשרדים - - דרך אגב, משרד האוצר פה?

יואב קיש: לא שאלתי.

יואב קיש: האוצר לא.

יואב קיש: יש דיון בין המשרדים בנושא כמות החוות וכל מה שקשור לזה.

יואב קיש: כן עלה פה בדיון מדוע CBD מוגדר חומר מסכן ועל הנושא שאין שום סיבה שלא להפריד בין ה- CBD עם אחוז נמוך של THC ולאפשר פתיחה של גידול ללא מגבלה של המשרד לביטחון הפנים כי אם מוציאים את ה- CBD מפקודת הסמים המסוכנים אז בעצם אין בעיה של פיקוח ואכיפה.

יואב קיש: צריך לראות איך עושים את זה בעולם דואלי איך השיח נראה, ועל זה נדבר, מן הסתם.

יואב קיש: אבל התרומה של ה- CBD, כפי שנאמר בישיבה הקודמת, לתרופות ויכולת חשובה אצל ילדים אוטיסטים ותסמונות נוספות ומגוון שימושים שיש היום ל- CBD, ומה שבדקנו זה התפיסה של העולם בעניין הזה.

יואב קיש: אני לא יודע אם משרד הבריאות מכיר את זה אבל יש המלצה של האו"ם לאפשר להחריג את ה- CBD מפקודת הסמים.

יואב קיש: כמובן, אני מדבר שזה כשה- THC, החומר הפסיכואקטיבי במינון מאוד נמוך כך שהוא לא מהווה פקטור.

יואב קיש: זה מהלך שקורה היום בקנדה, בשוויץ ולדעתי גם במדינות נוספות במערב אירופה וגם על-ידי האו"ם.

יואב קיש: זאת התמונה שאני מכיר.

יואב קיש: לכן הגשתי את ההצעה, ואני מבקש שתקריאי אותה, ונמשיך לדון בה.

יואב קיש: בבקשה.

אילת לוי: הנוסח של ההצעה שעמדה לדיון ב-14 במאי הופץ אליכם יחד עם הצעת יושב-ראש הוועדה.

אילת לוי: אני אקריא אותה עכשיו בצורה מאוחדת.

יואב קיש: תודה.

יואב קיש: לסיכום העניין הזה, חבר הכנסת גליק, המטרה היא לאפשר ייצור פתוח של- -

יהודה גליק: - - - שיש בו THC נמוך.

יואב קיש: בדיוק.

יואב קיש: גורם פסיכואקטיבי שאיננו מסכן, שזה כפי שהאו"ם ממליץ לעשות.

יואב קיש: אני רוצה לשמוע התייחסות המשרדים.

יואב קיש: משרד החקלאות, נשמע מה דעתכם.

חנן בזק: אני מנהל שירות הדרכה ומקצוע במשרד החקלאות.

חנן בזק: אנחנו מאוד תומכים בכל המהלך הזה של הקנאביס הרפואי וגם התעשייתי.

חנן בזק: בשנה האחרונה, לשמחתי, התחלנו לבדוק בשלושה מו"פים שונים את הקנאביס התעשייתי כי המערכת שאני אמון עליה - -

יואב קיש: מה זה קנאביס תעשייתי שאתה קורא לו?

חנן בזק: ה- HEMP.

יואב קיש: אה, אוקיי.

יואב קיש: מאה אחוז.

יואב קיש: ה- HEMP נראה גם אחר בעיניים.

חנן בזק: הוא גם נראה אחרת.

חנן בזק: יש לו עשרות זנים.

חנן בזק: יש זנים שהגובה שלהם הוא 60 סנטימטר שמייצרים רק זרעים לשמן, ויש עשרות זנים שאפשר לייצר מהסיבים שלהם גם חבלים ובלוקים.

חנן בזק: אנחנו פתחנו בניסוי שמטרתו לבדוק זני HEMP בשלושה אזורי גידול שונים בארץ כי האזורים והתנאים יכולים לעשות שינויים אנדוגניים בפנים, בתוך הקנאביס התעשייתי.

חנן בזק: הוא יכול לקבל הגדלה של THC.

יואב קיש: באמת?

יואב קיש: בגלל האזור?

חנן בזק: בגלל תנאי - - - בגלל חום - -

יואב קיש: ה- THC של שיח HEMP לא נמוך בהגדרה?

חנן בזק: לא.

חנן בזק: ה- HEMP ידוע בכך שה- THCשלו נמוך.

חנן בזק: אנחנו בודקים מספר מאוד קטן של זנים, ושם המשחק הוא, כמובן, להגדיל את הזנים.

יואב קיש: פתחתם כבר?

חנן בזק: עכשיו אנחנו נמצאים בקציר של חלק מהזנים לבדיקת השמן.

חנן בזק: אנחנו רוצים לבחון אותם גם כלכלית כי יש לנו אחריות.

חנן בזק: משרד החקלאות לא ממליץ לא בפלפלים ולא בגפן ולא בתמרים על משהו לחקלאים לפני שהוא בודק את זה גם כלכלית.

יואב קיש: זה חייב להיות מזן שאושר על-ידי שר החקלאות ופיתוח הכפר.

חנן בזק: נכון.

חנן בזק: שר החקלאות החליט שהקנאביס כקנאביס הוא ענף חקלאי.

חנן בזק: אני מאלה שדחפו את הסיפור הזה.

חנן בזק: זה בסדר עד כאן.

חנן בזק: אבל בין זה לבין לבדוק אותו כרגע מקצועית – צריך כרגע זמן לבדוק.

יואב קיש: בסדר, אבל אם הצעת החוק הזאת נכנסת לתוקף היא עדיין לא מאפשרת גידול אם אין אישור או של האיחוד האירופי או של שר החקלאות.

אילת לוי: נכון, אבל - -

חנן בזק: אני כרגע קיבלתי אישור כמשרד החקלאות מהיק"ר לבדוק גם כן בתנאים.

חנן בזק: בעולם מגדלים את זה חופשי.

יואב קיש: איפה בעולם מגדלים את זה חופשי?

חנן בזק: בהרבה מדינות - -

יואב קיש: איפה?

קריאה: ארצות-הברית.

יואב קיש: לא.

יואב קיש: שאלתי את משרד החקלאות.

חנן בזק: בארצות-הברית וגם בחלק ממדינות אירופה.

חנן בזק: אני רק רוצה לומר ששם המשחק הוא בחינת זנים ובאמת לראות שה- CBDהוא הגורם המרכזי שם, וה- THC הוא ברמות מאוד נמוכות.

חנן בזק: זאת האחריות המינימלית שאנחנו צריכים לעשות.

חנן בזק: לשמחתי, פרק הזמן הוא קצר יחסית.

חנן בזק: אנחנו שתלנו, למשל, במו"פ לכיש ליד קריית גת לפני כחודש - -

יואב קיש: אבל אני לא מצליח להתכנס למה שאתה אומר לגבי נושא הצעת החוק.

יואב קיש: הרי אתה אומר, אנחנו עדיין בתהליך.

יואב קיש: אני מבין, אבל הצעת החוק אומרת שממילא יחכו לאישור שלכם.

יואב קיש: אז מה הבעיה?

חנן בזק: אני לא אמרתי שזאת בעיה.

חנן בזק: אמרתי שבצומת שאנחנו נמצאים אנחנו צריכים לעשות את הבדיקות.

יואב קיש: הבנתי.

יואב קיש: תודה.

אילת לוי: אבל השאלה, היושב-ראש, אם הצומת שלכם הוא צומת של אישור.

אילת לוי: מכיוון שאני - -

חנן בזק: כן.

חנן בזק: צומת של אישור.

אילת לוי: תנו לי, ברשותכם, להשלים את הטענה.

אילת לוי: אני דיברתי עם הגורמים המשפטיים המקצועיים במשרד שלכם שאמרו שאישור הזן נעשה על-ידי משרד הבריאות, על-ידי היק"ר ולא על-ידי שר החקלאות.

יואב קיש: כל עוד זה מוגדר חומר מסוכן.

חנן בזק: משרד הבריאות נתן לנו את האפשרות לבדוק.

חנן בזק: הוא בסוף אולי יאשר את זה, אבל הוא ייקח את הנתונים שלנו שנבדוק את הזנים.

יואב קיש: אז בוא נשמע את משרד הבריאות.

חנן בזק: - - אנחנו לא יכולים - - - לא כלכלית ולא - - -

יואב קיש: משרד הבריאות, בבקשה.

יואב קיש: תתייחסי ל- HEMPכדוגמה לדבר הזה.

שרונה עבר הדני: אני מהלשכה המשפטית במשרד הבריאות.

שרונה עבר הדני: נוסח ההצעה כפי שמונח לפני הוועדה מהווה שינוי מהותי לנוסח ההצעה שאושר על-ידי ועדת השרים לחקיקה.

שרונה עבר הדני: לכן אינני מוסמכת לומר מהי עמדת הממשלה ביחס להצעה הזאת.

שרונה עבר הדני: אני יכולה להתייחס - -

יואב קיש: לעמדת משרד הבריאות.

שרונה עבר הדני: לא.

שרונה עבר הדני: אני גם לא יכולה להביע את עמדת משרד הבריאות.

יואב קיש: למה?

שרונה עבר הדני: כי זאת הצעת חוק פרטית.

שרונה עבר הדני: אני צריכה החלטת ממשלה.

שרונה עבר הדני: אני יכולה להתייחס למשמעויות של ההצעה כפי שהושגה וננסה לענות על שאלות שיש לוועדה על הנושאים האלה.

יואב קיש: אני לא מצפה ממך לשמוע עמדת ממשלה, אבל גם בוועדת שרים לחקיקה כשאתם מול הצעות חוק פרטיות יש עמדות שונות של משרדים שונים, לפי עמדת כל משרד.

שרונה עבר הדני: ולכן בסוף יש החלטת ממשלה - -

יואב קיש: נכון.

יואב קיש: אז אני מבין את הטענה שלך שאומרת שזה נושא חדש, ואם מי מחברי הכנסת יטען נושא חדש - -

אילת לוי: לא.

אילת לוי: נושא חדש לא רלוונטי להליך שבו אנחנו נמצאים.

אילת לוי: אנחנו בהליך של הכנה לקריאה ראשונה, ולכן נושא חדש הוא לא טענה רלוונטית.

יואב קיש: נכון.

יהודה גליק: השאלה האם ועדת השרים ביקשה לראות את החוק אחרי קריאה ראשונה.

אילת לוי: ועדת שרים ביקשה להחזיר – תקנו אותי, נציגי הממשלה – את תיקוני הקריאה הראשונה.

יהודה גליק: יפה.

יהודה גליק: אז נחזיר את זה אחרי שיאושר.

קריאה: לפני הקריאה הראשונה - -

יהודה גליק: נכון.

יואב קיש: אני לא רוצה להיות בסיטואציה שהם לא יתמכו.

יואב קיש: אתה מכיר את זה.

יואב קיש: אבל אני רוצה לשמוע את עמדת משרד הבריאות לנושא הזה.

שרונה עבר הדני: אין לי עמדה של המשרד.

שרונה עבר הדני: אני מתנצלת.

שרונה עבר הדני: אני חוזרת ואומרת - -

יואב קיש: אתם בחנתם נושא של הפרדה בין CBD ל- THC?

שרונה עבר הדני: אם יורשה לי אני אוכל לפחות לנסות לסייע לוועדה ברמה מסוימת.

שרונה עבר הדני: אבל אני חוזרת ומדגישה שהממשלה מקבלת החלטה ומדברת בפה-אחד אחרי ועדת שרים לחקיקה.

שרונה עבר הדני: המוצע כאן לא נדון בפני ועדת השרים לחקיקה - -

יואב קיש: עזבי את ועדת שרים.

יואב קיש: אני שמעתי כבר.

יואב קיש: עם כל הכבוד למשרד הבריאות יש לו האספקט שלו.

יואב קיש: לא כל דבר זה ועדת שרים.

יואב קיש: ועדת שרים – תגידו, תעשו מה שאתם רוצים.

יואב קיש: אני שואל את משרד הבריאות האם נעשתה חשיבה בנושא CBD, בנושא HEMP להפריד?

יואב קיש: האם זה בכלל משהו ששקלתם?

יואב קיש: משרד החקלאות התייחס ואמר אפילו את עמדת המשרד.

יואב קיש: זה לא מחייב את הממשלה, זה ברור לי, ואני לא מצפה ממך להגיד לי את עמדת הממשלה.

יואב קיש: אני כן חושב שאת ידעת וצריכה לדעת מהי עמדת משרד הבריאות לגבי גידולי HEMP, לגבי CBD או להגיד לי, משרד הבריאות עד היום – קנאביס זה קנאביס – לא נגענו בשום דבר אחר.

שרונה עבר הדני: ההצעה כפי שהיא מונחת כאן חורגת מנושא הייצוא ומבקשת לעשות שתי החרגות להגדרה של סם מסוכן לפי הפקודה: החרגה ראשונה – זן תעשייתי, כפי שהוא מכונה; החרגה שנייה של החומר CBD.

שרונה עבר הדני: לגבי החומר CBD אכן היו דיונים במשרד וגורמי המקצוע נוטים שלא לתמוך בהצעה כזאת באשר החומר הזה פעם אחת, כרגיל, מייצרים אותו מקנאביס.

שרונה עבר הדני: אם יהיה קנאביס תעשייתי אז ייתכן שאפשר למצות אותו מצמח כזה; פעם שנייה – זה חומר שבמניפולציה כימית מאוד פשוטה אפשר להפוך אותו לחומר לא פוטנטי מחומר פוטני.

שרונה עבר הדני: לכן, בעינינו, זה חומר שראוי לפיקוח.

יואב קיש: מה האו"ם אומר על זה?

יואב קיש: את יודעת?

שרונה עבר הדני: האו"ם מקיים על זה דיונים.

שרונה עבר הדני: האו"ם עוד לא החליט.

שרונה עבר הדני: האו"ם דן בעניין הזה.

יואב קיש: אין החלטה של ועדת הבריאות של האו"ם?

שרונה עבר הדני: למיטב ידיעתי, האו"ם דן בזה ועוד לא החליט.

קריאה: הדוח שפורסם הוא טיוטה ראשונית.

יואב קיש: ומה היה בטיוטה הראשונית?

קריאה: צוין שם המעלות של CBD ובין היתר גם צוינו שם הנזקים הכבדים שה- THC מייצר.

יואב קיש: ומה הייתה ההמלצה של הוועדה?

קריאה: לא ראיתי שם המלצה.

יואב קיש: תביא את זה, בבקשה.

יואב קיש: ראיתי שם המלצה ברורה להחריג CBD מחומרים מסוכנים.

יואב קיש: זאת ועדת הבריאות של האו"ם.

יואב קיש: אתה אומר שזאת טיוטה – אני אבדוק אם זה כטיוטה.

יואב קיש: אני ראיתי את זה כהחלטה.

יואב קיש: ביאטה, תבדקי את זה כי אני רוצה לראות את זה.

יואב קיש: זה חשוב.

שרונה עבר הדני: נוסיף לכך שגם אם האו"ם יחליט להחריג את זה עדיין מדינת ישראל סוברנית להחמיר.

יואב קיש: ברור.

שרונה עבר הדני: ברגע שהמדינה היא צד לאמנה היא לא יכולה להקל על האמנה ובוודאי יכולה להחמיר.

יואב קיש: ברור.

שרונה עבר הדני: כך או אחרת, למיטב ידיעתי, האו"ם דן בנושא הזה אבל עוד לא קיבל החלטה מפורשת בעניין.

יואב קיש: מה לגבי הזן התעשייתי?

שרונה עבר הדני: לגבי הזן התעשייתי – ושוב, אני חיה מפי אנשי המקצוע כי אני משפטנית בעוונותיי ולא ביולוגית או דבר אחר – החשש הוא שבסופו של דבר גם זן שהוא לא פוטנטי במספר מחזורי גידול ובמניפולציות חקלאיות ניתן להגיע לזן פוטנטי.

שרונה עבר הדני: מכאן הצורך שיהיה לפקח גם כאן כמעט באותה מידה כמו הפיקוח על הזנים הרגילים.

יואב קיש: את יודעת איך זה נעשה במדינות כמו ארצות-הברית, קנדה, שוויץ?

שרונה עבר הדני: אני יודעת איך זה נעשה.

שרונה עבר הדני: אני רק אומרת שבדיונים הכלליים שהתנהלו בעניין הזה אלה הקולות שעלו.

שרונה עבר הדני: אני חוזרת ומדגישה – אני לא מנסה להקשות - -

יואב קיש: משרד החקלאות, אתם מכירים איך לוקחים צמח HEMP והופכים אותו לפסיכואקטיבי?

חנן בזק: אין לנו ניסיון בזה, לא עשינו.

חנן בזק: אנחנו שומעים שמועות כאלה שיש אפשרות שזה יקרה.

יהודה גליק: איך נעשה הפיקוח?

יהודה גליק: את אומרת שחייבים פיקוח.

יהודה גליק: פיקוח זה דבר מסובך בדבר הזה?

שרונה עבר הדני: היום הפיקוח מתחיל בזה שכדי לגדל צריך רישיון, לפי פקודת הסמים המסוכנים, וצריך לעמוד בתנאים שהרישיון קובע.

שרונה עבר הדני: ברגע שזה מוחרג מפקודת הסמים המסוכנים, למעשה, איש הישר בעיניו יעשה.

יהודה גליק: אתם במשרד החקלאות לא מפקחים על גידולים באופן כללי?

יהודה גליק: או שאתם מפקחים על מלפפונים ועגבניות?

חנן בזק: על אנחנו לא מפקחים על מלפפונים ועגבניות.

חנן בזק: על מה אנחנו מפקחים?

יואב קיש: אני רק רוצה להבין.

יואב קיש: משרד הבריאות אומר שזה pre review של ה-world organization אבל אני רוצה לראות את המסקנות כי במסקנות ראינו את זה בצורה ברורה בניגוד למה שנאמר פה.

יואב קיש: לכן מה שאני רוצה להבין – משרד הבריאות טוען שבמניפולציה פשוטה ניתן להעלות - -

שרונה עבר הדני: צריך להבחין בין CBD לבין הצמחים.

שרונה עבר הדני: ה- CBDבתהליך כימי הכי פשוט אפשר לעשות על-ידי מניפולציה פשוטה - -

יואב קיש: אני שואל על הצמחים עצמם.

שרונה עבר הדני: אני מקריאה ממה שנרשם לי: "על-ידי מניפולציה חקלאית פשוטה, יצירת עקה בזמן הגידול או היברדיזציה עם זן פוטני אפשר להפוך את ה- HEMP לקנאביס רגיל".

יואב קיש: זה שאפשר לעשות מה- HEMP משהו אחר זה ברור, אבל אני שואל על HEMP עצמו כגידול שאפשר לבוא ולראות שזה HEMP, עם זה ניתן לעשות ממנו HEMP עם THC גבוה.

יואב קיש: זאת השאלה.

יואב קיש: משרד הבריאות, אתם לא יודעים לענות על זה, כנראה.

יואב קיש: משרד החקלאות, יודעים?

חנן בזק: אפשר לעשות אותו.

חנן בזק: בתנאי עקה מסוימים הוא יכול להפוך לזן עם רמות THC גבוהות יותר.

יואב קיש: זאת אומרת שזה משהו שצריך לבדוק אותו ולפקח עליו.

חנן בזק: כן.

יואב קיש: אני מקריא מהמסקנות של הדוח: CBD is generally well tolerated with a good safety profile.

יואב קיש: Several countries have modified their national controls to accommodate CBD as a medical product.

יואב קיש: Today there's no evidence of recreational use of CBD or any public health related problems associated with the use of CBD.

יואב קיש: ברור שאם מישהו עושה שימוש לרעה ב- CBD ועושים לו THC גבוה, ברור שאנחנו חזרה בנושא שבו אנחנו עוסקים ולא בזה עסקינן.

יואב קיש: אבל אפשר להגיד, לפי הדוח הזה, שהוא עדיין טיוטה כי כתוב בו prerevies, אבל לפחות כרגע מסתמן שהם לא רואים סכנה ב- CBD.

יואב קיש: זה בצורה מאוד מובהקת וברורה שלא ישתמע אחרת.

יואב קיש: בבקשה, אדוני.

איתי מלכיאור: אני ממנהל סחר חוץ במשרד הכלכלה.

איתי מלכיאור: אני חדש יחסית ולומד את הנושא הזה, והייתי במכון "וולקני" כמה פעמים.

איתי מלכיאור: סחר ב- CBD הוא מ- CBDשמופק במדינות שניתן לגדל בהן את הקנאביס.

איתי מלכיאור: זאת אומרת ה- CBD שמדובר עליו בסחר פה מקורו בקנאביס ויש עוד מספר פולבואידים שהם, כנראה, בריאים וטובים בתוך הקנאביס במינונים שונים.

יואב קיש: זאת אומרת כל הגידולים מפוקחים בסיטואציה הזאת?

איתי מלכיאור: יש הרבה מדינות שהם לא מפוקחים בהן.

איתי מלכיאור: בארצות-הברית קל מאוד לקבל רישיון לגדל, ויש מקומות שאפילו לא צריך רישיון, עד כמה שאני יודע.

יואב קיש: אז לגדל קנאביס כקנאביס?

איתי מלכיאור: כן.

קריאות: זה הלגליזציה.

איתי מלכיאור: גם בארץ מהקנאביס שאמורים לגדל, אמורים לייצר מוצרים שחלקם עם רמות CBD גבוהות מאוד ורמות THC נמוכות.

איתי מלכיאור: אבל יש כבר גבול למוצר.

יואב קיש: זאת אומרת בהנחה שהיינו רוצים לאפשר גידול CBD עדיין עקב הרגישות זה צריך להיעשות בצורה מבוקרת ומפוקחת ולא פרוצה לכל אחד בעניין הזה.

יואב קיש: אבל אם עושים את זה בצורה מבוקרת יכול להיות שהמכירה שלו יכולה להיות יותר קלה כי החומר כחומר, אין לו הבעיות שיש ל- THC.

יואב קיש: זאת אומרת צריך להפריד בין מוצרים והמכירה שלהם לבין מערכת הגידול שבגלל הקרבה היא מאוד רגישה.

יואב קיש: זה אם אני מנסה להבין את התמונה.

יואב קיש: גם משרד הבריאות אומר שזאת ההסתכלות?

שרונה עבר הדני: זאת ההסתכלות עם ההסתייגות שגם לגבי ה- CBD עצמו יש לנו חששות לאור הקלות הרבה מאוד של הפיכת החומר הזה לחומר מסוכן.

יואב קיש: זאת אומרת ברגע שהפיקו ממנו חומר נקי אז אפשר - -

אורן ליבוביץ: אני אורן מ"עלה ירוק".

אורן ליבוביץ: אני הרבה שנים בתחום, ומעולם לא שמעתי שאפשר לקחת מולקולה של CBD ולהפוך אותה ל- THC.

אורן ליבוביץ: אם יש לזה עדות מחקרית אשמח לשמוע.

יואב קיש: בוא לא נהיה ציניים.

יואב קיש: אני רוצה להבין את החשש.

יואב קיש: עשו גידולים של HEMP – של CBD עם THC נמוך.

יואב קיש: את לא מדברת על השיח, אלא על החומר שהופק.

יואב קיש: איך את זה אפשר לעשות ממנו?

שרונה עבר הדני: אני לא כימאית.

שרונה עבר הדני: אני מצטטת את מה שנאמר לי כי אדוני ביקש לדעת מהן עמדות המשרד.

שרונה עבר הדני: בדיונים שהתקיימו במשרד - -

יואב קיש: משרד החקלאות, אתם יודעים?

חנן בזק: לדעתי, צריך להזמין את חיננית כולתאי ממנהל המחקר החקלאי שעוסקת בזה.

חנן בזק: היא חוקרת, והיא יכולה לתת את ההסברים הנכונים למעבר מ- CBD נמוך ל- THC גבוה.

קריאה: היא בארצות-הברית לחצי שנה עכשיו.

יואב קיש: נסדר לה חופשת מולדת.

חנן בזק: נביא אותה.

איתי הכט: אני יכול להגיד משהו?

איתי הכט: אני איתי, אני יזם בתחום.

איתי הכט: יש כאן בלבול.

איתי הכט: חנן אומר שכשאתה מגדל HEMP ב- THC נמוך בתנאי עקה אתה יכול לעשות הגברה של ה- THC ואז יהיה פה חומר פעיל.

קריאה: גם צריך כמה מחזורים.

איתי הכט: זה נכון, אבל לקחת מולקולה של CBD ולעשות לה טרנספורמציה ל- THC זה לאונרדו דוינצ'י אולי - - -

יואב קיש: אולי יש תהליכים כימיים.

יואב קיש: אני לא יודע.

יואב קיש: אבל אנחנו נשמע על זה גם בהרחבה.

איתי הכט: לדעתי, פה ההטעיה.

יואב קיש: המשרד לביטחון הפנים או המשטרה – מי אתם רוצים שיתייחס?

יואב קיש: משטרה, בבקשה.

אופיר לישנסקי: אני מאגף חקירות ומודיעין במשטרה.

אופיר לישנסקי: אנחנו מתנגדים להצעה בנוסח הנוכחי שלה בגלל בעיה פרקטית שזה ייצור לנו באכיפת חוק.

אופיר לישנסקי: הצמח בעיקרון דומה לצמח הרגיל - -

יואב קיש: למרות שה- HEMP נראה אחרת.

אופיר לישנסקי: אנחנו לא בוטנאים, ושוטר שיוצא לשטח הוא לא בדיוק יכול לרדת לעומק הדברים - -

יואב קיש: אני שמעתי שני דברים: ראשית אם אנחנו מדברים רק על HEMP הוא נראה אחרת, וזה לא עושה צמח; שנית, יש היום מדים שאתה לוחץ ומקבל כמות THC מידית במקום.

יואב קיש: אתם מכירים את זה?

אופיר לישנסקי: אנחנו לא מכירים.

חנן בזק: יש מכשירים.

יואב קיש: משרד החקלאות אומר שיש מכשירים.

יואב קיש: יש מכשיר נייד שאתה לוחץ, מקבל דגימה ומקבל במקום - -

חנן בזק: יש פיתוח של זה.

יואב קיש: אתם עושים בדיקות עם מכשירים כאלה?

חנן בזק: אני עצמי לא עשיתי אבל במנהל המחקר החקלאי בוולקני.

אופיר לישנסקי: כלומר המכשיר הזה כרגע לא זמין בשוק.

יואב קיש: הוא זמין או לא זמין?

אופיר לישנסקי: הוא זמין?

חנן בזק: אני לא מכיר את ההפצה שלו, אבל אני יודע שבמחקר עובדים על זה.

יואב קיש: אוקיי.

יואב קיש: זאת אומרת יש במעבדות מכשיר כזה?

אופיר לישנסקי: אז במעבדות זה קיים.

אופיר לישנסקי: לכן כששוטר יוצא לשטח - -

יואב קיש: הוא צריך להסתובב עם מכשיר כזה.

אופיר לישנסקי: תודה.

יואב קיש: זה אקדח כזה.

יואב קיש: יש לכם אקדח.

אופיר לישנסקי: הצמח הזה בעיקרון דומה לצמח רגיל.

אופיר לישנסקי: הבעיה שלנו שאם הצמח יוחרג ונגיד שהוא כמו עגבנייה אנחנו לא נוכל לפקח על החוק יותר; אכיפת החוק תצא משליטה.

אופיר לישנסקי: אנחנו נצטרך לקחת צמחים ולהעביר אותם למעבדה.

אופיר לישנסקי: יש כאן בעיה פרקטית קשה מאוד.

יואב קיש: זאת אומרת אתה אומר שהאם הגידול של אותם זנים ייעשה במסגרת מה שנעשה עם הקנאביס הרפואי אז זה מהלך שאתה יודע להתמודד איתו.

אופיר לישנסקי: זה כבר מהלך של פיתוח ורגולציה שצריך לבחון אותו, והוא כבר נשמע יותר טוב.

יואב קיש: מה זה "נשמע"?

יואב קיש: בואו נשים את כולם בבתים, נסגור לכולם את העסקים, אף אחד שלא ילך לשום מקום ואז אולי גם לא יהיה פשע.

אופיר לישנסקי: אנחנו צריכים לבדוק את הדברים.

יואב קיש: בדיוק.

יואב קיש: יש שוק של חקלאים שאתה יודע שסובלים מטרור חקלאי וממכות חקלאיות שהרבה מזה – ותסלח לי שאני אומר את זה לך, אבל אמרתי את זה גם למפכ"ל – זה מחדל של המשטרה שלא מטפלים בדברים האלה, ואנחנו רוצים לעזור להם.

יואב קיש: אז להגיד להם, אתם לא תקבלו ולא תעשו זה הכי קל.

יואב קיש: אבל תמצא את הדרך איך אתה כן חי עם זה.

יואב קיש: ואם אתה יודע לחיות עם קנאביס רפואי אז תגיד לי כן, אין לי שום בעיה.

יואב קיש: במסגרת כמו הפיקוח בקנאביס רפואי שיעשו גם את זה.

יואב קיש: למה לא?

אופיר לישנסקי: אתה אמרת, אדוני.

יואב קיש: לא, אני שואל אותך, למה לא?

אופיר לישנסקי: אני לא אמרתי שלא - -

יואב קיש: אתה אמרת שלא.

יואב קיש: אתם כאילו אנטי, אתם לא רוצים.

אופיר לישנסקי: הצעת החוק הנוכחית מחריגה את הצמח והופכת אותו לצמח ככל צמח.

יואב קיש: נכון.

יואב קיש: לזה אתם מתנגדים.

אופיר לישנסקי: בסיטואציה כזאת אנחנו מתנגדים.

יואב קיש: עכשיו שאלתי שאלה: אם אנחנו נשאיר את הגידול שלו בצורה מפוקחת כמו קנאביס רפואי מה אני מרוויח בזה?

יואב קיש: אני מרוויח שהשיווק שלו והשימוש שלו הרבה יותר רחב ופשוט.

יואב קיש: כי אם אני מצליח להראות שה- CBD הוא לא חומר מסוכן, ואני יכול להפיץ אותו בסדר גודל אחר אז נכון שבייצור שלו אני צריך לשמר את השרשרת כמו שאני עושה בנושא קנאביס.

יואב קיש: פה אתה צריך להגיד לי שכל עוד אני מסוגל לעשות את הייצור שלו אתה יודע לפקח.

אופיר לישנסקי: אדוני, את זה נשמח לבדוק ולבחון.

יואב קיש: זה מה שאני מבקש, ואני רוצה להבין.

יואב קיש: מהדיון פה אני רואה שההצעה עדיין לא בשלה להצבעה בקריאה ראשונה.

יואב קיש: אני רואה את הכיוון שמסתמן שאותו אני רוצה להבין, ואני אומר את זה לכל המשרדים פה, ואני מבקש גם ממשרד הבריאות להגיע עם עמדה מסודרת לישיבה הבאה בנושא הזה שתייצג אך ורק את משרד הבריאות.

יואב קיש: אם למשרד הבריאות אין עמדות אז נתקדם בלי העמדה של משרד הבריאות.

יואב קיש: אבל לכל משרד צריכה להיות אמירה בתחום העניין שלו והעיסוק שלו.

רועי רון: אם אפשר שתי דקות, אדוני.

יואב קיש: תציג את עצמך, בבקשה.

רועי רון: אני עורך דין ממשרד ויינשטוק זהבי.

רועי רון: אנחנו מייצגים מאות חברות ואזרחים שהגישו בקשות לעסוק בשוק הקנאביס הרפואי.

רועי רון: אני אומר בכמה מילים ואני רוצה להעיר זווית: היום יש כ-33 אלף מטופלים - -

יהודה גליק: אתה מדבר על קנאביס רפואי, אנחנו מדברים על תעשייתי.

יואב קיש: כן.

יואב קיש: אנחנו מדברים על משהו אחר.

רועי רון: אני מדבר על ייצור.

רועי רון: תכף תבינו - -

יואב קיש: הוא מדבר על החקלאים.

יואב קיש: בגלל זה זה מעניין אותי כי אנחנו עושים את המאמץ הזה - -

יהודה גליק: לא, הלוואי שנצליח גם עם הרפואי.

רועי רון: אני מדבר על הייצור הרפואי.

רועי רון: יש שמונה חוות שאותן אנחנו מכירים.

רועי רון: החוות האלה גם היום וגם טרם הרפורמה מייצרות את המוצרים והתרופות לאותם 33 אלף חולים.

רועי רון: ההמלצות הברורות של הצוות הבין-משרדי שהוקם מתוקף החלטת הממשלה קבעו שלא רק שיש לאשר את הייצור, אלא שאותן שמונה חברות מסוגלות לייצר לפי שלושה מטופלים.

רועי רון: כלומר לכ-100 אלף מטופלים.

רועי רון: עכשיו אני מגיע לעיקר: בהחלטת הממשלה, במפת הדרכים, התחייבה ממשלת ישראל לדבר פשוט – שתהא היתכנות כלכלית לכל מי שמבקש לעסוק בתחום.

רועי רון: על הבסיס הזה הוגשו למעלה מאלף בקשות שהמדינה אפשרה.

יואב קיש: אתה מדבר על עניינים לא רלוונטיים.

יואב קיש: אני נותן לך חצי דקה לסיים את דבריך, בבקשה.

רועי רון: 500 יזמים וחברות כבר קיבלו אישור ראשוני, כלומר קיבלו אור ירוק מהמדינה להקים את החברות והשקיעו הרבה מאוד כסף ואור ירוק להשקיע עוד מיליונים.

רועי רון: ברור לכולם שבלי ייצוא של הרפואי ושל ה- CBD אין היתכנות כלכלית.

רועי רון: כלומר בלי ייצוא הממשלה לא עומדת בהחלטה שלה.

רועי רון: זה דבר שצריך לשים על השולחן.

יואב קיש: תודה.

שרונה עבר הדני: אני מבקשת שהשתיקה שלי לא תישמע כהסכמה לטענה שהממשלה הבטיחה היתכנות כלכלית.

יואב קיש: בסדר גמור.

יואב קיש: הוא אמר את זה על דעתו בלבד, כמובן.

יואל הדר: בעקבות הישיבה פה אני מבקש לדעת האם אדוני מתכוון לשנות את הנוסח כי אני רוצה לדעת מתי נביא את זה לממשלה.

יואב קיש: אני תכף הולך להגיד.

יואב קיש: עוד משהו?

יואב קיש: המשרדים רוצים להתייחס?

יואב קיש: אורן, בבקשה.

אורן ליבוביץ: קודם כול אני מרגיש קצת מוזר לדבר על הנושא הזה ספציפית, על החרגה של CBD מפקודת הסמים כשבארצות-הברית 9 מדינות כבר עם שוק קנאביס חוקי שלם וקנדה עושה לגליזציה בימים אלה וכן הלאה.

אורן ליבוביץ: זה מרגיש שאנחנו קצת בדיליי.

יהודה גליק: מדינה יהודית ובירוקרטית.

אורן ליבוביץ: נעשה ונצליח.

אורן ליבוביץ: הייצור, כמו שאנחנו רואים, מתעכב בין בגלל מחלוקת משפטית על מכסה.

אורן ליבוביץ: אתמול פורסם שזה אפילו כמעט הגיע למכות.

יואב קיש: - - -לכבוד הוועדה שלי.

אורן ליבוביץ: יכול להיות.

אורן ליבוביץ: אבל שורש הבעיה הוא מהותי מאוד ולא רואים באופק פתרון.

אורן ליבוביץ: יש גם שמועות על התנגדות מלמעלה אבל זה לא רלוונטי.

אורן ליבוביץ: בשורה התחתונה זה לא קורה.

אורן ליבוביץ: לכן הפתרון שמוצע פה, לדעתי ולדעת רבים, הוא פתרון מעולה שיאפשר קודם כול לאותם 600 חקלאים ויזמים להתחיל לפעול בלי לחכות לאישור ייצור קנאביס רפואי.

יואב קיש: עדיין כמו שזה נראה הם יצטרכו בגלל הרגישות של השיח להיות מפוקחים בגידול.

אורן ליבוביץ: אבל יוכלו להתחיל לפעול ברגולציה פחותה יותר.

אורן ליבוביץ: ההתנגדות של משרד הבריאות – וזה ברור מאליו, וחבל שזה לא צוין – היא פשוטה.

אורן ליבוביץ: ברגע שזה יאושר לגידול זה יעבור מסמכותם לסמכות של משרד החקלאות.

אורן ליבוביץ: זה, כנראה, שורש ההתנגדות הזאת.

אורן ליבוביץ: ה-CBD לא רק שהוא לא סם מסוכן, לפי פרופ' משולם ועוד רבים, הוא לא כלום.

אורן ליבוביץ: הוא תוצר בריא, אנטי דלקתי, אנטי פסיכוטי – תרופה לסוכרת סוג 1, תרופה לסכיזופרניה.

אורן ליבוביץ: אלה ציטוטים מדויקים של פרופ' משולם.

אורן ליבוביץ: אני לא ממציא אותם.

אורן ליבוביץ: הוא ללא השפעה פסיכואקטיבית כך שמדובר בחומר שעצם זה שאנחנו בכלל מנסים להחריג אותו מפקודת הסמים זה מצחיק, כי זה מצחיק שהוא שם בכלל.

אורן ליבוביץ: נקודתית חשוב לציין אולי ליועצים המשפטיים שמבינים בנושא המשפטי קצת יותר ממני – THC, החומר הפסיכואקטיבי מופיע בפקודת הסמים בשמו.

אורן ליבוביץ: ה- CBD לא מופיע בפקודת הסמים.

אורן ליבוביץ: הסיבה היחידה שהוא מוגדר לא חוקי זה בגלל פרשנות משפטית של יועץ משפטי בריאות שנחשב לכל חלק מהצמח, ולכן הוא לא חוקי.

אורן ליבוביץ: אז גם את זה שווה לבדוק.

אורן ליבוביץ: כמו שציינו פה ה- CBD חוקי בהרבה מדינות בעולם; באירופה מתנהל שוק מסחר ענף מאוד וגם בבריטניה - -

יואב קיש: גם במקומות שבהם אין לגליזציה?

אורן ליבוביץ: חד-משמעית.

אורן ליבוביץ: בשוויץ מוכרים סיגריות כמו הסיגריות שאדוני מתנגד אליהן מאוד – ירוקות בפנים עם קנאביס CBD.

אורן ליבוביץ: אנשים מוכרים את זה בסופרמרקטים ופיצוציות.

אורן ליבוביץ: הפער הוא עצום.

יואב קיש: רגע, אז אתה בעד זה או נגד?

אורן ליבוביץ: אידוי.

אורן ליבוביץ: בסדר?

אורן ליבוביץ: לא עישון.

אורן ליבוביץ: חשוב להבין – שוק ה- CBD הפוטנציאלי, עם כל הרצון הטוב לקדם פה ייצור קנאביס רפואי אנחנו מדברים על ייצוא כאילו יש פה מדינות שעומדות בתור ומחכות למדינת ישראל לייצוא.

אורן ליבוביץ: אנחנו כבר מאחרים.

אורן ליבוביץ: היחידים שאולי נוכל לייצא אליהם קנאביס רפואי זה גרמניה.

אורן ליבוביץ: וגם שם יהיה מאוד קשה.

אורן ליבוביץ: קנדה כבר הרבה לפנינו, יוון כבר מתקדמת.

אורן ליבוביץ: השוק של ה- CBD עם הפוטנציאל לשוק הקוסמטיקה ולתוספי המזון הוא גדול יותר משוק הקנאביס הרפואי בעולם.

אורן ליבוביץ: אנקדוטה – רק לאחרונה המשטרה עצרה אזרח ישראלי שהזמין מוצרי קפסולות CBD מחו"ל, ואחרי שבועיים החזירה לו את מוצרי ה- CBD.

אורן ליבוביץ: אנחנו לא רואים בזה משהו אסור.

אורן ליבוביץ: אז אם מבחינתכם זה מותר לשימוש אז תגידו את זה חד-משמעית שזה יהיה ברור.

אורן ליבוביץ: ואם זה אכן מותר לשימוש אז חבל מאוד שאנחנו נתחיל פה לייבא מוצרים מחו"ל במקום לייצר אותם בעצמנו ואפילו לייצא אותם לחו"ל.

אורן ליבוביץ: ההתנגדויות – לגבי העניין של בדיקות – אז כמו שהיושב-ראש אמר, אפשר להגדיר רישיון ויעשו בדיקה מדגמית.

אורן ליבוביץ: המשטרה תבוא לשדה, תעשה בדיקה מדגמית לצמחים.

אורן ליבוביץ: אם יימצא שגידל THC, בבקשה לפסול לו את הרישיון.

אורן ליבוביץ: היום אין לכם סמכות לפסול רישיון של חברת קנאביס רפואי.

אורן ליבוביץ: בבקשה, קבלו את הסמכות הזאת ותפסלו.

אורן ליבוביץ: חבל לגדל THC בניגוד להוראות.

קריאה: - - - קיבלנו סמכות.

אורן ליבוביץ: אין לכם סמכות.

אורן ליבוביץ: העניין השני בעניין הדמיון בין הקנאביס לזה.

אורן ליבוביץ: סליחה – יכול להיות שיש דמיון - -

קריאה: מה זה "יכול להיות שיש דמיון"?

אורן ליבוביץ: יכול להיות שיש דמיון מסוים.

יואב קיש: אתה מנהל את הדיון איתי, לא איתם.

אורן ליבוביץ: אני מסיים.

אורן ליבוביץ: יכול להיות שיש דמיון מסוים אבל זאת לא סיבה מספיק טובה כדי למנוע את כל מה שאפשר ליישם.

אורן ליבוביץ: תתאמצו קצת, תמצאו פתרון לדבר הזה.

אורן ליבוביץ: בשורה התחתונה – אין שום סיבה לאסור את הדבר הזה כשאנחנו משתמשים פה בסיגריות ואלכוהול באופן חופשי.

אורן ליבוביץ: זה אפילו די מגוחך.

הדס פטר: אדוני, אני מהייעוץ המשפטי במשטרה.

הדס פטר: אני רק רוצה להגיד שהמקרה שהזכרת – אנחנו לא יודעים בדיוק על מה אתה מדבר.

הדס פטר: אבל הבעיה היא לא רק בפיקוח על חוות הגידול, אלא שכל עבריין שמגדל סמים יבוא ויגיד, מה זאת אומרת, אני מגדל את הזן התעשייתי.

אורן ליבוביץ: - - -

יואב קיש: לא, לא.

יואב קיש: אתה חזרת על הגידול התעשייתי ובזה יש בעיה.

הדס פטר: וכמובן, כולם מסכימים שאלה שמגדלים צמחים עם THC גבוה אנחנו לא רוצים שיחמקו מידי החוק.

הדס פטר: לכן אנחנו אומרים שהקושי הוא אכיפתי.

יואב קיש: תודה רבה.

יואב קיש: אני אסכם את הדיון.

יואב קיש: הוצג פה קונספט יחסית חדשני של החרגה של ה- CBD מהסמים המסוכנים ולאפשר למגדלים חקלאיים גידול תעשייתי.

יואב קיש: דבר אחד שהבנתי מהדיון היום שגם בסופו של דבר אם נצליח ונוביל את המהלך של הכשרת ה- CBD לשוק חופשי נצטרך עדיין בגלל הזהות שלו והקרבה שלו לזנים עם THC גבוה לשמר את הגידול בצורה - -

יהודה גליק: אבל זה התפקיד של הממשלה, לדאוג שיהיה פיקוח - - -

יואב קיש: אבל אנחנו מובילים פה חקיקה שרצינו בהתחלה להגיד שזה תעשייתי וכל מי שרוצה יכול.

יואב קיש: אז, כנראה, זה לא התשובה.

יואב קיש: זה חייב להיות מוסדר.

יואב קיש: אני מבקש להכין את ההצעה שתאפשר את אותם כלים שיש היום למשטרה בפיקוח על גידולים של קנאביס רפואי.

יואב קיש: הם יקבלו אותם כלים גם על גידול של CBD - -

יהודה גליק: אתה מבין מה המשמעות של זה?

יהודה גליק: המשטרה תבקש עוד כוח אדם - - -

אמיר ליפשיץ: זה בדיוק הקושי שלנו היום.

אמיר ליפשיץ: היום אנחנו גוף מסייע ליק"ר שהוא הגוף הרגולטור.

אמיר ליפשיץ: הוא שנותן את הרישיון ופוסל את הרישיון, והוא הגוף המפקח.

יואב קיש: מי בודק בשטח?

יואב קיש: מי הולך ורואה?

אמיר ליפשיץ: במקרה הטוב – יד ביד.

אילת לוי: אבל מתן הרישיון הוא בסמכות משרד הבריאות היום.

קריאה: נכון.

קריאה: וגם הפקעת הרישיון.

יואב קיש: והממשלה רוצה להוציא את זה מיק"ר ולהעביר את זה למשטרה?

אמיר ליפשיץ: לא.

אמיר ליפשיץ: אנחנו נבקש סמכות מקבילה.

אמיר ליפשיץ: אנחנו כבר ביקשנו.

אמיר ליפשיץ: היום אנחנו סוג של מסורסים ביכולת שלנו לפעול נגד - -

יואב קיש: אני חושב שאפשר להוביל מהלך בחקיקה הזאת לתת להם רשות מקבילה ליק"ר, ואז הם גם לא יוכלו ללכת איתם גם יד ביד ויוכלו לעשות את הפיקוח והאכיפה בצורה יותר גמישה.

יואב קיש: בסופו של דבר כל עוד אין פה לגליזציה אנחנו לא רוצים לראות גידולים שנעשים שלא כחוק ולא באופן מפוקח.

יואב קיש: אולי זה יביא למשטרה מוטיבציה לקדם את החוק הזה.

יואב קיש: אז זה תמיד עובד טוב.

יואב קיש: אני לא רואה סיבה למנוע את זה.

יואב קיש: אז נוסיף שינוי שגם יאפשר להם לעשות אכיפה במקביל למשרד הבריאות.

יואב קיש: מה שאני אומר זה שאם יש התנגדות לאחד המשרדים – נא להציף את זה בישיבה הבאה.

יואב קיש: בסדר?

יואב קיש: משרד הבריאות, בעיקר אליכם שבאתם בלי עמדה להצעה הזאת.

יואב קיש: אז אני אומר לך ככה: ראשית, הכוונה היא לאפשר למשטרה יכולת אכיפה ופיקוח גם ללא יק"ר.

שרונה עבר הדני: גם זנים תעשייתיים או לכל הזנים?

יואב קיש: לא, אין זנים תעשייתיים.

יואב קיש: זה נגמר.

יואב קיש: הבנתי שאי אפשר לעשות פה זנים תעשייתיים, והבנתי שזה מחייב פיקוח ואכיפה.

יואב קיש: אז את זה אני גם רוצה לתקן.

יואב קיש: אז את הזנים התעשייתיים אפשר להוריד מהלקסיקון, ויישארו לנו שתי שאלות:

יואב קיש: האם לאפשר למשטרה סמכות מקבילה שאין לה היום, ושנית – וזאת השאלה המהותית מבחינתי – CBD, לאפשר גידולים לכל מי שרוצה במסגרת האכיפה והבדיקה של המשטרה שזה לא עכשיו הולך ומנוצל לגידולי THC למיניהם.

רועי רון: הייצוא יהיה לשניהם בתיקון?

יואב קיש: ברגע ש-CBD מוחרג – וזה היתרון שלו, אני רוצה להחריג אותו - -

רועי רון: אבל הוא עדיין יוחרג לשאלת הייצוא.

יואב קיש: גם לייצוא וגם לשימוש הפנימי.

איתי הכט: האם ניתן יהיה לייבא אותו מחו"ל?

יואב קיש: כן, ניתן יהיה לייבא אותו מחו"ל.

יואב קיש: זאת הכוונה.

יואב קיש: אני לא רואה ב- CBD חומר מסוכן.

יואב קיש: גם, לדעתי, האו"ם לא רואה בו - -

אילת לוי: צריך להתייחס לנושא של הסכמי סחר חוץ.

איתי מלכיאור: כל נושא ייצור הקנאביס הרפואי או כל תוצר אחר ייפול בסופו של דבר תחת צו ייצוא חופשי.

איתי מלכיאור: כך שמי שיש לו רישיון ייצור יהיה גם בעל רישיון ייצוא – שכל דבר שמותר לייצר מותר גם לייצא.

יואב קיש: אז מה קורה עם קנאביס?

יואב קיש: היום אפשר לגדל קנאביס רפואי, אבל הוא לא יכול לייצא.

יואב קיש: אז איך זה מסתדר עם מה שאתה אומר?

איתי מלכיאור: במסגרת החלטת הממשלה אמור להיות גם צו ייצוא חופשי שעדיין לא מוכן.

איתי מלכיאור: יש עוד כמה נושאים אחרים שצריכים לתקן בחוק.

יואב קיש: אני מנסה להבין מה אתה מוסיף לי לדיון.

יואב קיש: ברגע שה- CBD לא יוגדר כסם מסוכן אז מה הבעיה?

יואב קיש: אני אצטרך רישיון ייצוא אז יהיה רישיון ייצוא.

איתי מלכיאור: אני צריך להיות כפוף לאמנות הבין-לאומיות כי אם יש מדינות שלא מתירות את ה- CBD זה הופך להיות מוצר שצריך להיות מפוקח בייצוא.

איתי מלכיאור: אם גרמניה לא מתירה CBD אז אני לא יכול - -

יואב קיש: הבנתי.

יואב קיש: יש לך תשובה על זה או שאתה עדיין לא יודע להגיד את זה?

איתי מלכיאור: אנחנו לא מכירים את הנושא הזה.

יואב קיש: אז תבדוק את זה ותבוא עם תשובה אם יש בעיה בנושא ייצוא של CBD.

יואב קיש: בסדר?

איתי מלכיאור: צריך לזכור, למשל, שגרמניה - - - שוסטליה וקנאביס רפואי עוברים תהליך של לגליזציה, הגרמנים לא רוצים לקנות עכשיו מהקנדים מהסיבה הזאת שזה הופך להיות מוצר חופשי שם ולא מפוקח.

איתי מלכיאור: והם רוצים לקבל רק מוצר מפוקח.

יואב קיש: בסדר.

יואב קיש: אז תבחן את הנושא הזה ותבוא ותגיד לנו.

יואב קיש: הרעיון שלי הוא כזה – ישב פה עורך דין שייצג פה לא מעט חקלאים.

יואב קיש: אנחנו תקועים עם רפורמה של ייצוא קנאביס רפואי, ואני גם לא בטוח כמה מחכים לנו בעולם לעניין הזה.

יואב קיש: כמו שהערתי קודם למשטרה, אני מעיר לכל מי שיושב פה סביב השולחן – אנחנו עושים את המהלך הזה בשביל כלכלת מדינת ישראל ובשביל חקלאי מדינת ישראל והאמת היא שגם בשביל המשתמשים.

יואב קיש: בסופו של דבר הם גם מרוויחים מהעניין הזה ואסור לשכוח אותם.

יואב קיש: אבל אני מסתכל על אפקט הייצוא, ואני חייב להודות שחקלאי עירי קודמים בעניין הזה, ואני רוצה לראות שאותם אלה שהגישו בקשות יוכלו בפיקוח ובאכיפה לגדל גם CBD גם אם לא יוכלו לייצא קנאביס רפואי כי העסק עדיין לא הוסדר, אבל יוכלו לגדל CBD.

יואב קיש: וברגע שה- CBD גודל תחת בחינה והשגחה של CBD אפשר יהיה גם אותו לייצא בתור CBD, לא בתור קנאביס רפואי.

יואב קיש: זאת הכוונה.

רועי רון: אין לך חשש שקידום של זה יכול להביא לכך שהממשלה תגיד שהיא מאשרת את זה, אבל תרופות לא ייצאו?

רועי רון: זה יכול לקבור את הייצוא.

יואב קיש: לא, אין קשר.

יואב קיש: מה הקשר בין זה לבין ייצוא של קנאביס רפואי?

יואב קיש: ייצוא של קנאביס רפואי זה צורך אחד בפני עצמו.

יואב קיש: פה אנחנו נותנים מענה לאפשרות נוספת.

יואב קיש: בסוף אי אפשר להתעלם מזה ש CBD לא נחשב חומר מסוכן.

יואב קיש: כך אני רואה את זה.

יואב קיש: אני אשמח לשמוע את התייחסות משרד הבריאות לשאלה נוספת – איך לוקחים CBD והופכים אותו ל- THC או מגדילים בו את ה- THC.

יואב קיש: זה משהו שאמרתם שעושים או אפשר לעשות.

יואב קיש: אז אני לא צריך להיכנס לתהליך עצמו וזה לא בתוכניות שלי לעשות את זה, אבל כן להבין את המורכבות ואיך זה ייתכן – יש לך צמח שהוא מסוג מסוים - -

קריאה: אני אבקש שיישלח.

יואב קיש: את תבקשי.

יואב קיש: אז אנחנו נעשה דיון נוסף שאני מכוון את המערכת לכיוונים האלה.

יואב קיש: אחרי שנייצב פה הצעה שנשמע מהמשרדים השונים בעיקרון וננסה להתגבר על התנגדויות כי יכול להיות שיהיו ננסה לקדם את זה וגם נוביל את זה לעמדת ממשלה.

יואב קיש: אבל כרגע אלה הנושאים שאני רואה שיכולים לעזור לקדם את המהלכים האלה.

יואב קיש: בעיקרון הם לטובת חקלאי ישראל, לטובת הכלכלה ולא פוגע באף אחד מהגורמים.

יואל הדר: אדוני רוצה שנביא את זה למשרד רק אחרי הדיון הבא?

יואב קיש: כן.

יואב קיש: אנחנו נבנה הצעה כמו שאמרתי, תבואו כולם ותציעו.

יואב קיש: אולי יהיו תשובות ונלמד עוד דברים ונחליט מה עושים עם זה הלאה.

יואב קיש: תודה רבה, הישיבה נעולה.

יואב קיש: אנחנו נותנים מענה לאפשרות נוספת.

יואב קיש: אי אפשר להתעלם שסי בי די לא נחשב חומר מסוכן.

יואב קיש: תודה רבה.

יואב קיש: הישיבה נעולה.